จีเอ็มเอ็ม มิวสิค

บริษัท จีเอ็มเอ็ม มิวสิค จำกัด (GMM Music Company Limited) เป็นบริษัทจำกัดที่ประกอบธุรกิจเพลงและดนตรีอย่างครบวงจร ตั้งแต่การคัดเลือกศิลปิน การผลิตเพลง การทําการตลาดเพื่อส่งเสริมผลงานเพลง การบริหารและจัดเก็บค่าลิขสิทธิ์เพลง การจําหน่ายเพลงทั้งรูปแบบดิจิทัลและทางกายภาพ รวมถึงการจัดคอนเสิร์ต เทศกาลดนตรี และบริหารจัดการศิลปิน มีสถานะเป็นบริษัทย่อย และเป็นบริษัทเรือธงสำหรับการประกอบธุรกิจเพลงของบริษัท จีเอ็มเอ็ม แกรมมี่ จำกัด (มหาชน) โดยจีเอ็มเอ็ม มิวสิค ก่อตั้งเมื่อวันที่ 7 เมษายน พ.ศ. 2566 และได้รับโอนธุรกิจเพลงข้างต้นมาเมื่อวันที่ 1 กันยายน ปัจจุบันมีภาวิต จิตรกร เป็นประธานเจ้าหน้าที่บริหาร
== ประวัติ ==
=== การปรับโครงสร้างธุรกิจเพลง ===
เมื่อวันที่ 27 กุมภาพันธ์ พ.ศ. 2566 ที่ประชุมคณะกรรมการบริษัทของจีเอ็มเอ็ม แกรมมี่ ได้อนุมัติการปรับโครงสร้างธุรกิจเพลงครั้งใหญ่ของบริษัท โดยดำเนินการแยกธุรกิจ (Spin-off) ประกอบด้วยการโอนถ่ายทรัพย์สินที่เกี่ยวข้อง รวมถึงบุคลากร สิทธิ หน้าที่ ความรับผิดต่าง ๆ และสัญญาที่เกี่ยวข้องกับการประกอบธุรกิจทั้งหมดที่เกี่ยวเนื่องในอุตสาหกรรมเพลง ออกมาจัดตั้งเป็นบริษัทย่อยใหม่ เพื่อสร้างธุรกิจที่ยั่งยืน และเพิ่มประสิทธิภาพในการดําเนินธุรกิจ โดยจีเอ็มเอ็ม แกรมมี่ จะถือหุ้นในบริษัทย่อยใหม่จำนวน 100%
ต่อมาเมื่อวันที่ 3 กรกฎาคม จีเอ็มเอ็ม แกรมมี่ ได้แจ้งว่าได้ดำเนินการการปรับโครงสร้างธุรกิจเพลงขั้นแรก โดยจัดตั้งบริษัทย่อยในชื่อ บริษัท จีเอ็มเอ็ม มิวสิค จำกัด (GMM Music Co., Ltd.) โดยได้จดทะเบียนจัดตั้งบริษัทกับกรมพัฒนาธุรกิจการค้า กระทรวงพาณิชย์ เมื่อวันที่ 7 เมษายน ด้วยทุนจดทะเบียน 4,000,000 บาท ซึ่งจีเอ็มเอ็ม แกรมมี่ ถือหุ้นในสัดส่วน 100% โดยมีไพบูลย์ ดำรงชัยธรรม เป็นประธานกรรมการ, ภาวิต จิตรกร เป็นประธานเจ้าหน้าที่บริหาร และฟ้าใหม่ ดำรงชัยธรรม เป็นรองประธานเจ้าหน้าที่บริหาร
และเมื่อวันที่ 27 กรกฎาคม ที่ประชุมคณะกรรมการบริษัทของจีเอ็มเอ็ม แกรมมี่ ได้มีมติกำหนดให้จีเอ็มเอ็ม มิวสิค เป็นบริษัทเรือธง (Flagship Company) ของจีเอ็มเอ็ม แกรมมี่ สำหรับการประกอบธุรกิจเพลงแบบครบวงจร และอนุมัติแผนการนำจีเอ็มเอ็ม มิวสิค เข้าสู่กระบวนการระดมทุนสาธารณะผ่านการเสนอขายหุ้นใหม่แก่ประชาชนทั่วไปเป็นครั้งแรกในสัดส่วนไม่เกิน 30% และเข้าจดทะเบียนในตลาดหลักทรัพย์แห่งประเทศไทย เพื่อให้จีเอ็มเอ็ม มิวสิค สามารถขยายธุรกิจและส่งเสริมอุตสาหกรรมดนตรีให้เป็นเศรษฐกิจดนตรีใหม่ (New Music Economy) โดยมีเงื่อนไขในการเข้าจดทะเบียนรวม 7 ข้อ และภายหลังการเสนอขายหุ้นแล้ว จีเอ็มเอ็ม มิวสิค ยังคงเป็นบริษัทย่อยของจีเอ็มเอ็ม แกรมมี่ ตามเดิม
ต่อมาเมื่อวันที่ 15 พฤศจิกายน จีเอ็มเอ็ม แกรมมี่ ได้แจ้งว่า ได้ดำเนินการปรับโครงสร้างธุรกิจเพลงขั้นที่ 2 เรียบร้อยแล้ว โดยเมื่อวันที่ 2 สิงหาคม คณะกรรมการบริหารกลุ่มได้อนุมัติข้อตกลงและเงื่อนไขในสัญญาโอนกิจการเพลง รวมถึงสัญญาและเอกสารอื่น ๆ ที่เกี่ยวข้องกับจีเอ็มเอ็ม แกรมมี่ และจีเอ็มเอ็ม มิวสิค และเมื่อวันที่ 17 สิงหาคม ที่ประชุมวิสามัญผู้ถือหุ้นของจีเอ็มเอ็ม มิวสิค ได้อนุมัติให้รับโอนกิจการเพลง และเข้าทําสัญญาโอนกิจการเพลงจากจีเอ็มเอ็ม แกรมมี่ รวมถึงอนุมัติให้เพิ่มทุนจดทะเบียนของจีเอ็มเอ็ม มิวสิค จากเดิม 4,000,0000 บาท เป็น 800,000,000 บาท โดยได้เพิ่มทุนจดทะเบียนเสร็จสิ้นเมื่อวันที่ 31 สิงหาคม จากนั้นเมื่อวันที่ 1 กันยายน จีเอ็มเอ็ม แกรมมี่ ได้ดำเนินการโอนกิจการเพลง ซึ่งประกอบด้วยทรัพย์สิน หนี้สิน ภาระผูกพันต่าง ๆ และบุคลากรในกิจการเพลง และหุ้นสามัญจดทะเบียนเฉพาะส่วนที่จีเอ็มเอ็ม แกรมมี่ ถือหุ้นอยู่ในบริษัท จีเอ็มเอ็ม มิวสิค พับลิชชิ่ง อินเตอร์เนชั่นแนล จำกัด (สัดส่วน 100%), บริษัท จีสองร้อยเอ็ม จำกัด (สัดส่วน 100%), บริษัท จีอาร์ โวคอล สตูดิโอ จำกัด (สัดส่วน 65%) และบริษัท วายจีเอ็มเอ็ม จำกัด (สัดส่วน 51%) ให้แก่จีเอ็มเอ็ม มิวสิค เป็นที่เรียบร้อยแล้ว (ตามเงื่อนไขเข้าจดทะเบียนข้อที่ 1) จีเอ็มเอ็ม แกรมมี่ จึงได้ปรับรูปแบบการดำเนินธุรกิจของตนจากบริษัทที่ประกอบธุรกิจทั่วไป เป็นบริษัทที่ประกอบธุรกิจโดยการถือหุ้นบริษัทอื่นแทน และเมื่อวันที่ 14 พฤศจิกายน คณะกรรมการของจีเอ็มเอ็ม แกรมมี่ ได้กำหนดให้จีเอ็มเอ็ม มิวสิค เป็นบริษัทย่อยที่ประกอบธุรกิจหลักที่ไม่มีสถานะเป็นบริษัทจดทะเบียน แต่หลังจากเสร็จสิ้นกระบวนการระดมทุนสาธารณะผ่านการเสนอขายหุ้นใหม่แก่ประชาชนทั่วไปเป็นครั้งแรกของจีเอ็มเอ็ม มิวสิคแล้ว จีเอ็มเอ็ม แกรมมี่ จะกำหนดให้บริษัท จีเอ็มเอ็ม โอ ช้อปปิ้ง จำกัด เป็นบริษัทย่อยที่ประกอบธุรกิจหลักที่ไม่มีสถานะเป็นบริษัทจดทะเบียนแทน
== ผู้ถือหุ้นรายใหญ่ ==
ข้อมูล ณ วันที่ 31 สิงหาคม พ.ศ. 2566 ภายหลังการเพิ่มทุนจดทะเบียนของจีเอ็มเอ็ม มิวสิค
{|class="wikitable"
|-style="background:gainsboro"
| ลำดับที่ || รายชื่อผู้ถือหุ้น || จำนวนหุ้นสามัญ || สัดส่วนการถือหุ้น
|-
| 1 || บริษัท จีเอ็มเอ็ม แกรมมี่ จำกัด (มหาชน) || 79,999,998 || 100.00%
|-
| 2 || นาย ภาวิต จิตรกร || 1 || 0.00%
|-
| 3 || นาย ฟ้าใหม่ ดำรงชัยธรรม || 1 || 0.00%
|-
| colspan="2" | รวม || 80,000,000 || 100.00%
|}
== บริษัทและธุรกิจในเครือ ==
=== บริษัทในเครือ ===
ปัจจุบัน จีเอ็มเอ็ม มิวสิค มีบริษัทในเครือจำนวน 4 บริษัท ดังนี้
บริษัท จีเอ็มเอ็ม มิวสิค พับลิชชิ่ง อินเตอร์เนชั่นแนล จำกัด
บริษัท จีสองร้อยเอ็ม จำกัด
บริษัท จีอาร์ โวคอล สตูดิโอ จำกัด (จีเอ็มเอ็ม มิวสิค ถือหุ้น 65%)
บริษัท วายจีเอ็มเอ็ม จำกัด (จีเอ็มเอ็ม มิวสิค ถือหุ้น 51%)
=== การประกอบธุรกิจ ===
จีเอ็มเอ็ม มิวสิค มีรายได้จาก 5 แหล่งธุรกิจหลัก ดังนี้
ธุรกิจเพลงดิจิทัล (Music Digital Business)
ธุรกิจจัดการศิลปินดนตรี (Music Artist Management Business)
ธุรกิจโชว์บิซ (Showbiz Business)
ธุรกิจการจัดการสิทธิ (Right Management Business)
ธุรกิจเชิงกายภาพ (Physical Business)
== ศิลปินในสังกัด ==
== ดูเพิ่ม ==
จีเอ็มเอ็ม แกรมมี่
อาร์เอส มิวสิค
== อ้างอิง ==
== แหล่งข้อมูลอื่น ==
เว็บไซต์กลุ่มธุรกิจเพลง ของ จีเอ็มเอ็ม แกรมมี่
ม
บริษัทที่ก่อตั้งในปี พ.ศ. 2566
ค่ายเพลงไทย